text: Stamgæsterne blev snydt
  21 august 2010 kl. 12.40
  En række stamgæster på Congobar i Vojens fik sik sig en lang næse, da de forleden troede de skulle have del i en stor bunke sparepenge, de selv havde lagt til side på værtshuset. Alle pengene var væk.
  Godt 100 medlemmer af spareklubben på Congobar i Vojens var sidste lørdag samlet for at få udbetalt penge.
  For flere af stamgæsternes vedkommende skulle pengene bruges til den kommende byfest i Vojens.
  Men de fik alle noget af et chok, da det i begyndelsen af ugen stod klart, at de cheks, de alle havde fået var dækningsløse. Kassereren i spareklubben havde brugt alle pengene.
  Kassereren har indrømmet bedrageriet og er nu meldt til politiet.
  